# Ako správne vypísať tlačivo výpovede

1. Výpoveď musí byť vypísaná čitateľne. Použite preto paličkové písmo alebo identifikačné údaje vypíšte na počítači.
2. Výpoveď musí byť podpísaná vlastnoručne.
3. Na jedno tlačivo dávate dva svoje podpisy na výpoveď aj druhý na plnomocenstvo pre LOZ.
4. Vašu adresu opíšte presne z Vášho občianskeho preukazu.
5. Váš druh práce opíšte z aktuálnej pracovnej zmluvy (môže to byť lekár, lekár – špecialista, lekár – kardiológ, pediater, a pod.)
6. Nepoužívajte žiadne skratky: napr. Sp. N. Ves, Bánovce n/B, BA, nám. obr. Mieru, a pod. Ale uvádzajte celý názov obce, či ulice, presne ako ho máte uvedený v občianskom preukaze. Teda Spišská Nová Ves, Bánovce nad Bebravou, Bratislava, Námestie Obrancov mieru.
7. Aj pri uvádzaní miesta podpisu uvádzajte celý názov, žiadne skratky. Teda V Spišskej Novej Vsi, V Bratislave, V Bánovciach nad Bebravou.
8. Skontrolujte, či má výpoveď uvedený dátum podpisu. Ak nemá doplňte ho podľa skutočnosti. Dôležitejší bude dátum doručenia výpovede, lebo od toho závisí počítanie výpovednej doby.
9. Tlačivo vypĺňate dvakrát a odovzdávate obe koordinátorovi za Vašu nemocnicu.